Keski-Pohjanmaan Urheilun Tukijat ry Pöytäkirjanote kokous 5/2016

Aika ja paikka 14.9.2016 klo 17.00, Keplin toimisto, Torikatu 16 A 2, 67100 Kokkola

Läsnä: Kari Kauppinen, Heikki Haapala, Aleksi Rahkonen, Lea Kippo-Kovasin ja Seija Myllymäki.
Poissa: Erkki Koivisto

1. Puheenjohtaja avasi kokouksen ja toivotti osallistujat tervetulleiksi.

2. Todettiin kokous lailliseksi ja päätösvaltaiseksi.

3. Asialista hyväksyttiin kokouksen työjärjestykseksi, kohdat 5 ja 6 kuitenkin yhdistetään.

--

4. Päätettiin harkita stipendien ja muiden avustusten myöntämiseen sekä jakamiseen liittyviä linjauksia seuraavasti:
- MM- ja olympiasaavutuksista myönnetään stipendit erikseen tapauskohtaisesti.
- Vuosittain jaettavat stipendit luovutetaan pääosin Keski-Pohjanmaan Urheilugaalassa, kuitenkin mikäli saajalle järjestetään erikseen tilaisuus esim. kotikunnassa, luovutetaan stipendi siellä.
- SM-menestyksestä myönnettävä stipendi edellyttää mitalia (kulta/1 000 €, hopea/750 €, pronssi/500 €). Stipendejä myönnettäessä otetaan kuitenkin huomioon rahatilanne sekä lajikirjo/osallistujien määrä.
- Stipendit myönnetään pääosin 17-23 –vuotiaille, lisäksi seurataan jatkomenestystä ja myönnetään mikäli menestys jatkuu SM-/kv –tasolla.
- Joukkuestipendit harkitaan erikseen tapauskohtaisesti.
Lopulliset linjaukset lyödään lukkoon seuraavassa kokouksessa.
Valmentaja- ja ohjaajakoulutukseen (VOK I-taso) myönnetään avustus vuosittain erikseen tehtävällä päätöksellä. Avustuksen saaminen v. 2016 edellyttää, että VOK I-tason koulutus on loppuun suoritettu. Avustuksen suuruus on 50 € / henkilö.

--

8. Puheenjohtaja kiitti osallistujia sekä päätti kokouksen klo 18.50

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Kari Kauppinen, puheenjohtaja Seija Myllymäki, sihteeri